剪玫瑰寄晦之仍書此爲戲
作者：孔平仲
朝代：宋

paragraphs: 去年君嘗寄薔薇，今年我亦寄玫瑰。
薔薇赭赤未足愛，玫瑰瑩白花草魁。
南園春深桃杏落，但見芳草連莓苔。
唯茲皎潔滿欄檻，玉冠瑶佩天邊來。
主人愛惜屢顧眄，賞心未暇携樽罍。
寄君憑君巧吟咏，仍須對景傾金杯。
莫令薔薇竊見此，恐遂羞媿不復開。